કેરળના દાયકાઓ જુના માર્ક્સવાદી-સામ્યવાદીઓના લાલ-આતંક અને હિંસાખોરી અંગે હમણાં જ અમદાવાદની મુલાકાતે પધારેલા રા.સ્વ.સંઘના અખિલ ભારતીય સહપ્રચારપ્રમુખ શ્રી નંદકુમારજીએ કેરળની ભયાનક પરિસ્થિતિની સિલસિલાબંધ વિગતો ખુલ્લી કરી છે. તેનું ઉપરોક્ત સંક્ષિપ્ત વિવરણ પણ કોઈપણ સંવેદનશીલ રાષ્ટ્રપ્રેમી નાગરિકને અને સાચી દિશામાં વિચારનાર સજ્જનશક્તિને હચમચાવી મૂકે તેમ છે. પરંતુ સમસ્યાની સમસ્યા એ છે કે, આ પ્રકારના નિર્ઘૃણ્ણ અત્યાચારોને ઉજાગર કરવામાં અને તેને કડક શબ્દોમાં વખોડી કાઢવાને બદલે; આપણા કથિત લિબરલ, બૌદ્ધિક, સેક્યુલર, કર્મશીલો અને એક "ખાસ પ્રકારના મીડિયા કર્મીઓ મીંઢું મૌન શા માટે પાળે છે ? દાયકાઓથી જેહાદી ઝનૂનપૂર્વક આ સઘળાં સુપર સેક્યુલરિસ્ટો; રા. સ્વ. સંઘ, ભાજપા અને સંઘ પરિવાર અંગે તો વિષવમન જ કરી રહ્યાં છે; તેમાંયે મે ૨૦૧૪ની લોકસભા ચૂંટણીમાં ભારે પછડાટ અનુભવ્યા પછી, તો આ સેક્યુલર - સનેપાતે માઝા મૂકી છે.